gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3474, del 15-04-1999 (1999/2929)

RESOLUCIÓ de 23 de març de 1999, de la Direcció General de l'Esport, per la qual s'elabora la Llista d'Esportistes d'Elit de la Comunitat Valenciana per a 1998.
----------------------------------------------------------------------------------------------------------------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2929


Data del document
:   23-03-1999

Organisme emissor
:   Conselleria de Benestar Social

Tipus de document
:   Resolució

Descriptors 

:   * esport

RESOLUCIÓ de 23 de març de 1999, de la Direcció General de l'Esport, per la qual s'elabora la Llista d'Esportistes d'Elit de la Comunitat Valenciana per a 1998. [1999/X2929]
  
L'article 16 de la Llei 4/1993, de 20 de desembre, de l'Esport de la Comunitat Valenciana, de la Generalitat Valenciana, determina que per a l'accés als beneficis que estableix la Generalitat Valenciana, els esportistes d'elit han de figurar en una llista que elaborarà la Direcció General de l'Esport en col·laboració amb les federacions esportives.
  
L'Ordre de 15 d'octubre de 1997, de la Conselleria de Benestar Social (DOGV núm. 3.126, de 20 de novembre), per la qual es determinen els criteris per a l'obtenció de la condició d'esportista d'elit i la inclusió d'aquest en la Llista d'Esportistes d'Elit de la Comunitat Valenciana i es crea, al si de la Direcció General de l'Esport, la Comissió d'Avaluació dels Esportistes d'Elit constituïda per Resolució d'11 de febrer de 1999, de la Direcció General de l'Esport, que estableix, en les sues funcions, la d'elevar al director general de l'Esport la proposta de llista anual d'esportistes d'elit.
  
Reunida la Comissió d'Avaluació dels Esportistes d'Elit i elevada la proposta de llista al director general, en virtut del que estableix la disposició final primera de la citada ordre, i fent ús de les atribucions que m'han conferit la Llei 5/1983, de Govern Valencià, i el Reglament Orgànic i Funcional de la Conselleria de Benestar Social, resolc:
  
La inclusió en la Llista d'Esportistes d'Elit de la Comunitat Valenciana per a 1998 dels esportistes següents. Aquests esportistes tindran la condició d'Esportista d'Elit A, B i Promoció.
  
Contra aquesta resolució, que no posa fi a la via administrativa, les persones interessades podran interposar-hi recurs ordinari davant de la Conselleria de Benestar Social, en el termini d'un mes comptador des de el día de la publicació en el Diari Oficial de la Generalitat Valenciana, de conformitat amb allò que indica l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3430, del 09-02-1999 (1999/100)

Recurs contenciós administratiu número 3.439/98. Notificació i citació a comparéixer.
-------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/100


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 3.439/98. Notificació i citació a comparéixer. [1999/X100]
  
El secretari general de la Conselleria d'Economia, Hisenda i Administració Pública, fa saber:
  
Que el senyor Fernando Iñiguez Crespo ha interposat recurs contenciós administratiu núm. 02/3.439/97, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de la Direcció General de Funció Pública, de 19 de juny de 1997, sobre adscripció lloc de treball a Secretaria General.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen comparéixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3467, del 06-04-1999 (1999/2890)

Informació pública de la suspensió de l’atorgament de llicències de parcel·lació de terrenys, edificació i demolició en l’illa delimitada pels carrers d’Hernán Cortés, Benito Pérez Galdós i carretera de la Lloma.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3467

Data del DOGV
:   06-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2890


Organisme emissor
:   Ajuntament d'Aldaia

Tipus de document
:   Anunci

Informació pública de la suspensió de l'atorgament de llicències de parcel·lació de terrenys, edificació i demolició en l'illa delimitada pels carrers d'Hernán Cortés, Benito Pérez Galdós i carretera de la Lloma. [1999/M2890]
  
L'Ajuntament en Ple, en sessió celebrada el dia 17 de març de 1999, va acordar suspendre l'atorgament de llicències de parcel·lació de terrenys, edificació i demolició en l'illa delimitada pels carrers d'Hernán Cortés, Benito Pérez Galdós i carretera de la Lloma, amb la finalitat de facilitar l'estudi i/o la reforma de l'ordenació urbanística.
  
Aquesta suspensió s'extingirà en el termini d'un any. Si s'haguera produït en aquest termini la convocatòria de la informació pública, la suspensió es mantindrà per a les àrees les determinacions de planejament de les quals suposen modificacions de l'ordenació urbanística i els seus efectes s'extingiran definitivament una vegada transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produeix una vegada transcorregut el termini de l'any, la suspensió derivada d'aquesta convocatòria d'informació pública tindrà també la duració màxima d'un any.
  
En qualsevol cas, la suspensió s'extingeix amb l'aprovació definitiva del planejament.
  
Contra aquest acte, que posa fi a la via administrativa, es podrà interposar recurs davant la corresponent Sala Contenciosa Administrativa del Tribunal Superior de Justícia de la Comunitat Valenciana, amb seu al Palau de Justícia en la ciutat de València, en el termini de dos mesos comptats des del dia següent al de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE de 14 de juliol de 1998), sense perjudici de poder exercir qualsevol acció que s'estime procedent.
Diari Oficial de la Generalitat Valenciana


Sumari del DOGV 3644, del 14-12-1999 (1999/10046)

Concurs. Subministrament i instal·lació d'una central telefònica i equipament telefònic d'usuari per al Museu de les Ciències Princep Felip.
--------------------------------------------------------------------------------------------------------------------------------------------

### Dades del document

Número de DOGV
:   3644

Data del DOGV
:   14-12-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10335


Data del document
:   30-11-1999

Organisme emissor
:   Ciutat de les Arts i de les Ciències, SAU

Tipus de document
:   Concurs

Descriptors 

:   * telèfon
    * licitació

Concurs. Subministrament i instal·lació d'una central telefònica i equipament telefònic d'usuari per al Museu de les Ciències Princep Felip. [1999/M10392]
  
1. Entitat adjudicadora: Ciudad de las Artes y de las Ciencias SA, empresa pública de la Generalitat Valenciana.
  
2. Objecte del contracte
  
a) Subministrament i instal·lació d'una central telefònica i equipament telefònic d'usuari per al Museu de les Ciències Príncep Felip.
  
b) Nombre d'unitats que cal lliurar: vegeu el plec.
  
c) Divisió per lots i número: no n'hi ha.
  
d) Llocs de lliurament: dins de la Comunitat Valenciana.
  
e) Termini de lliurament: vegeu el plec
  
3. Tramitació, procediment i forma d'adjudicació
  
Tramitació urgent. Procediment obert. Concurs.
  
4. Pressupost base de licitació: 81.173.172 pessetes, IVA exclòs.
  
5. Garantia provisional: 1.120.690 pessetes.
  
6. Obtenció de documentació i informació: Rank Xerox. Convent Sant Francesc número 5, 46390 València. Telèfon: 57 552 06 12. Fax 96 352 02 85.
  
7. Requisits específics del contractista: vegeu plec.
  
8. Presentació d'ofertes
  
a) Data límit de presentació: fins a les 14.00 hores del dia 28 de desembre de 1999.
  
b) Documentació a presentar: vegeu el plec.
  
c) Lloc de presentació: carrer de l'Arquebisbe Mayoral, número 14, segon, 46674 València registre d'entrada.
  
d) Termini durant el qual el licitador estarà obligat a mantindre la seua oferta: vegeu el plec.
  
e) Admissió de variants: vegeu el plec
  
9. Obertura d'ofertes: vegeu el plec.
  
10. Altes informacions: vegeu el plec.
  
11. Despeses d'anuncis: a compte de l'adjudicatari.
  
12. Data de la tramesa de l'anunci al Diario Oficial de las Comunidades Europas: 03.de desembre de.1999.
Diari Oficial de la Generalitat Valenciana


Sumari del DOGV 3430, del 09-02-1999 (1999/458)

Expedient número 17/99. Adjudicació del servei de creació i subsegüent gestió continuada del Sistema d'Informació Poblacional (SIP), de la Conselleria de Sanitat de la Generalitat Valenciana, i implantació de la targeta sanitària a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/458


Organisme emissor
:   Conselleria de Sanitat

Tipus de document
:   Anunci

Expedient número 17/99. Adjudicació del servei de creació i subsegüent gestió continuada del Sistema d'Informació Poblacional (SIP), de la Conselleria de Sanitat de la Generalitat Valenciana, i implantació de la targeta sanitària a la Comunitat Valenciana. [1999/X458]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. Carrer de Roger de Llúria, 19, 46386 València. Telèfon 32 031 98 97, fax 96 386 66 07.
  
c) Número d'expedient: 17/99
  
2. Objecte del contracte
  
a) Tipus de contracte: contracte de serveis
  
b) Descripció de l'objecte: sistema de creació i consegüent gestió continuada del Sistema d'Informació Poblacional (SIP) de la Conselleria de Sanitat de la Generalitat Valenciana i implantació de la Targeta sanitària a la Comunitat Valenciana.
  
c) Lot: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.365, de 4 de novembre de 1998, BOE núm. 271, de 12 de novembre de 1998, i DOCE.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: mil vuit-cents vint milions (9.692.328.858) de pessetes.
  
5. Adjudicació
  
a) Data: 11 de gener de 1999.
  
b) Contractista: Bull España, SA.
  
c) Nacionalitat: espanyola.
  
d) Import d'adjudicació: mil vuit-cents vint milions (7.209.279.728) de pessetes.
Diari Oficial de la Generalitat Valenciana


Sumari del DOGV 3526, del 28-06-1999 (1999/5598)

Adjudicació del concurs per a la cessió d'ús en règim d'arrendament de les plantes de transferència de residus sòlids urbans d'Almassora (Castelló) i de reciclatge i compostatge amb abocador de rebuigs d'Onda (Castelló).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/5598


Organisme emissor
:   Reciplasa, Reciclados de Residuos la Plana, SA

Tipus de document
:   Anunci

Adjudicació del concurs per a la cessió d'ús en règim d'arrendament de les plantes de transferència de residus sòlids urbans d'Almassora (Castelló) i de reciclatge i compostatge amb abocador de rebuigs d'Onda (Castelló). [1999/X5598]
  
Anunci pel qual es fa pública l'adjudicació d'un contracte de cessió d'ús en règim d'arrendament i d'un contracte de préstec mercantil.
  
1. Entitat adjudicadora
  
Reciplasa, Reciclados de Residuos La Plana, SA.
  
2. Objecte del contracte
  
a) Descripció
  
- La cessió d'ús en règim d'arrendament de les plantes de Transferència de Residus Sòlids Urbans d'Almassora (Castelló) i de Reciclat i Compostatge amb Abocador de Rebuigs d'Onda (Castelló).
  
- La formalització d'un contracte de préstec mercantil que haurà d'atorgar l'entitat que resulte adjudicatària de la cessió d'ús en règim d'arrendament de l'explotació de les plantes a la societat Reciplasa.
  
b) Diari oficial i data de publicació de l'anunci de licitació: Diari Oficial de la Generalitat Valenciana del 26 de febrer de 1999.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert.
  
c) Forma: concurs.
  
4. Pressupost base de licitació
  
a) Vuit-cents dotze milions cinc-centes mil (744.737.504) pessetes.
  
b) Diari oficial i data de publicació de l'anunci de licitació: Diari Oficial de la Generalitat Valenciana del 26 de febrer de 1999.
  
5. Adjudicació
  
a) Data: 17.05.1999
  
b) Adjudicataris: Fomento de Construcciones y Contratas, SA, Luis Batalla, SA, Fomento Benicasim, SA, Unió Temporal d'Empreses Llei 18/1982.
  
c) Nacionalitat: espanyola
  
d) Import adjudicació: 589.126.776 pessetes.
Diari Oficial de la Generalitat Valenciana


Sumari del DOGV 3505, del 28-05-1999 (1999/3605)

Recurs contenciós administratiu número 02/2267/1998.
----------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/3605


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2267/1998. [1999/Q3605]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Joan Josep Cano Cano i uns altres han interposat un recurs contenciós administratiu, amb el número 02/2267/1998, contra la Resolució de 9 de juny de 1998, de la Direcció General de Personal, de la Conselleria de Cultura, Educació i Ciència, de la Generalitat Valenciana, sobre l'adscripció als llocs de treball del primer cicle de l'Ensenyament de Secundària Obligatòria.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3644, del 14-12-1999 (1999/9998)

Rotlle d'apel·lació número 23/1999. Cèdula de notificació.
----------------------------------------------------------

### Dades del document

Número de DOGV
:   3644

Data del DOGV
:   14-12-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/9998


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 23/1999. Cèdula de notificació. [1999/F9998]
  
Román Rodríguez de Albaladejo, secretari judicial de la Secció Novena de l'Audiència Provincial de València, per mitjà d'aquest edicte, faig saber:
  
Que en virtut del que s'ha acordat per resolució del dia d'avui, dictada en el rotlle d'apel·lació número 23/1999, que prové del judici de menor quantia número 158/1996, del Jutjat de Primera Instància número 1 de Massamagrell, s'ha acordat notificar a l'apel·lat incomparegut en la present alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
Audiència Provincial de València
  
Secció Novena
  
Sentència número 817/1999
  
- Magistrats:
  
M.ª Carmen Escrig Orenga
  
Gonzalo Caruana Font de Mora
  
M.ª Antonia Gaitón Redondo
  
València, 20 d'octubre de 1999
  
La Secció Novena de l'Audiència Provincial de València, sent-ne ponent el magistrat Gonzalo Caruana Font De Mora, ha vist aquest rotlle d'apel·lació número 23/1999, que prové de les actuacions de judici de menor quantia promogudes davant del Jutjat de Primera Instància número 1 de Massamagrell, amb el número 158/1996, entre les parts, d'una, com a demandada apel·lant, Cia. Teix Blanc, SL, representada pel procurador dels tribunals Jesús Rivaya Carol, i d'altra, com a demandant apel·lada, incompareguda en aquesta alçada, la senyora María Dolores Jiménez García, com a representant legal de la seua filla menor d'edat anomenada María Lorena Sala Jiménez, sobre reclamació de quantitat, en virtut del recurs d'apel·lació interposat per la demandada.
  
Decisió
  
Desestimem el recurs d'apel·lació interposat contra la sentència del Jutjat de Primera Instància número 1 de Massamagrell en les actuacions de judici de menor quantia, registrades amb el número 158/1996, i confirmem aquesta resolució, sense pronunciament en les costes processals causades en aquesta alçada».
  
I perquè el que s'ha acordat es complisca i valga de notificació a l'apel·lat incomparegut en aquesta alçada, la senyora María Dolores Jiménez García, com a legal representant de la seua filla menor d'edat anomenada María Lorena Sala Jiménez, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3515, del 11-06-1999 (1999/4916)

Recurs contenciós administratiu número 01/1897/1998.
----------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4916


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1897/1998. [1999/Q4916]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Esteban Benito Iglesias ha interposat un recurs contenciós administratiu, amb el número 01/1897/1998, contra la Resolució de 30 d'abril de 1998, de la Conselleria de Sanitat, dictada en l'expedient RP 011/5851 PGS 16.891, sobre la reclamació d'indemnització per responsabilitat patrimonial.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3497, del 18-05-1999 (1999/4341)

Informació pública de la proposta de programa per al desenvolupament per gestió directa de l'actuació integrada de l'ús industrial, (sòl urbà industrial Masia del Comte).
--------------------------------------------------------------------------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4341


Organisme emissor
:   Ajuntament de Loriguilla

Tipus de document
:   Anunci

Informació pública de la proposta de programa per al desenvolupament per gestió directa de l'actuació integrada de l'ús industrial, (sòl urbà industrial Masia del Comte). [1999/M4341]
  
El Ple d'aquesta corporació municipal, amb data de 21 d'abril de 1999, ha adoptat el següent acord:
  
Sotmetre a informació pública en un termini de 20 dies comptats des de l'última publicació d'aquest edicte, l'alternativa tècnica elaborada d'ofici per al desenvolupament de l'actuació integrada de la Unitat d'Execució Masia del Comte, delimitada en les Normes Subsidiàries de Planejament i en el Pla Parcial d'Ús Industrial d'aquest municipi i novament limitada en el propi programa. L'alternativa tècnica comprén: programa d'actuació integrada, projecte d'urbanització, projecte de reparcel·lació i annexos, proposició juridicoeconòmica, amb sistema de gestió directa si no presenta alternativa tècnica.
  
L'expedient podrà ser examinat en la Secretaria de l'ajuntament i durant el termini indicat es podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients en plica tancada i amb la documentació que s'assenyala en l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc al saló de plens el dia següent hàbil al de la conclusió del termini per a presentar-les. Durant els 10 dies següents podrà examinar-se i es podran presentar al·legacions a l'expedient instruït.
  
Els terminis quedaran prorrogats per 20 dies addicionals si durant els 10 primers d'informació pública alguna persona es compromet a presentar una alternativa tècnica i en presta, si escau, caució. La pròrroga es farà constar en l'expedient i al tauler d'anuncis i es comunicarà als qui, per desconéixer-la, presenten pliques prematurament.
  
Cosa que es fa pública perquè en prengueu coneixement de conformitat amb l'article 46 i següents de la Llei Reguladora de l'Activitat Urbanística.